Tá loitiméireacht déanta ar dhealbh mhór de shaighdiúir ón gCéad Chogadh Domhanda atá ar taispeáint i bhFaiche Stiabhna i mBaile Átha Cliath ó thús na míosa. Is cosúil gur caitheadh péint dhearg leis an dealbh go moch ar maidin.

Íomhá de shaighdiúir in Arm na Breataine ag filleadh ón gcogadh agus cuma dhearóil air atá sa dealbh.

Tá sé ar taispeáint mar chuid den chomóradh 100 bliain ó cuireadh deireadh leis an gcogadh.

Is é an t-ealaíontóir Martin Galbavy ón tSlóvaic a dhear an dealbh atá déanta as dramh-mhiotal agus is é Chris Hannam a chuir le chéile é i Sasana.

Pic: Ronan Keogh

Deir na Gardaí gur thart ar 2 a chlog ar maidin a caitheadh an phéint leis an dealbh.